รวบ 5 แก๊งทีมฆ่า นายช่าง อบจ.เมืองกระบี่ ปมเมียหลวงหึงหวงเมียน้อย
ตร.รวบแล้ว 5 แก๊งทีมฆ่า นายช่าง อบจ.เมืองกระบี่ เร่งล่าอีก 1 ปมมรณะ เมียหลวงจ้างวานฆ่า เหตุหึงหวงผู้ตายไปมีเมียน้อย จนมีลูกกันอีก 2 คน จนนำไปสู่การฟ้องหย่าเพื่อขอแบ่งมรดก    ,จากเหตุการณ์เมื่อกลางดึกวันที่ 21 ก.พ.61 ขณะที่นายมนตรี อุปลา หรือติ๊ก อายุ 57 ปี อยู่บ้านเลขที่ 238/4 หมู่ 10 ต.ลำทับ อ.ลำทับ จ.กระบี่ นายช่างโยธาองค์การบริหารส่วนจังหวัดกระบี่ ขับรถกระบะโตโยต้า วีโก้ สี่ประตู สีบรอนซ์เงิน ทะเบียน 897 ตรัง ขับมาตามถนนสายทุ่งใหญ่-ลำทับ บ้านควนเคี่ยม หมู่ 4 ต.กุแหระ เพื่อจะกลับบ้านมาหาภรรยาน้อย ที่เปิดร้านเสริมสวยอยู่ที่ตลาดท่ายาง อ.ทุ่งใหญ่ มีคนร้ายไม่ทราบจำนวน ขับรถยนต์ตามประกบ ก่อนชักปืนลูกซองยาวและปืนพกสั้นไม่ทราบขนาดยิงถล่มใส่รถนายมนตรีจนพรุนทั้งคน คมกระสุนปืนพกสั้นเจาะเข้าที่ต้นแขนขวาและแขนซ้ายอย่างละ 1 นัด ทำให้นายมนตรีเสียชีวิตคารถอยู่กลางถนน หลังก่อเหตุคนร้ายได้เร่งเครื่องขับหลบหนีไป,ความคืบหน้าของคดีต่อมา เมื่อเวลา 15.00 น.วันที่ 27 มี.ค. พ.ต.ท.เกษม จอมพงศ์ รอง ผกก.สอบสวน สภ.ทุ่งใหญ่ จ.นครศรีธรรมราช พร้อมด้วย ร.ต.อ.อนันต์ พานิชกุล รอง สว.(สอบสวนเจ้าของคดีวันเกิดเหตุ) นำหลักฐานเดินทางไปขออนุมัติศาลจังหวัดทุ่งสง ออกหมายจับทีมฆ่า นายมนตรี นายช่าง อบจ.เมืองกระบี่ รวม 6 คน ศาลดูพยานหลักฐานเห็นว่า มีน้ำหนักจึงอนุมัติออกหมายจับทีมฆ่า รวม 6 คน ประกอบด้วย 1นางณิชาภัทร อ่าวลึกเหนือ อายุ 54 ปี อยู่บ้านเลขที่ 74 หมู่ 2 ต.อ่าวลึกเหนือ อ.อ่าวลึก จ.กระบี่ หมายจับที่ 113/2561 ลงวันที่ 27 มี.ค. ภรรยาหลวงนายมนตรีผู้จ้างวาน,2 นายชัยณรงค์ ชัยวิชิต อายุ 58 ปี อยู่บ้านเลขที่ 104/2 หมู่ 7 ต.กุแหระ อ.ทุ่งใหญ่ จ.นครศรีธรรมราช หมายจับที่ 114/2561ผู้ประสานงานติดต่อจัดหามือปืน 3 นายวิโรจน์ หรือล่าม บุญส่ง อายุ 39 ปี อยู่บ้านเลขที่ 59/2 หมู่ 1 ต.กุแหระ อ.ทุ่งใหญ่ จ.นครศรีธรรมราช หมายจับที่ 115/2561 4 นายเสรี บุญส่ง อายุ 55 ปี อยู่บ้านเลขที่ 255/1 หมู่ 1 ต.ทุ่งสง อ.นาบอน จ.นครศรีธรรมราช หมายจับที่ 116/2561 5 นายประคิน จันทร์เจตนาดี อายุ 47 ปี อยู่บ้านเลขที่ 18/2 หมู่ 5 ต.พรุดินนา อ.คลองท่อม จ.กระบี่ หมายจับที่ 117/2561 และ 6 นายสุวิทย์ หรือจ้องบุญส่ง อายุ 39 ปี หมายจับที่ 118/2561,หลังศาลอนุมัติออกหมายจับ ตำรวจทีมสืบสวนภาค 8 ร่วมกับทีมสืบสวนจังหวัดนครศรีธรรมราช และตำรวจสืบสวน สภ.ทุ่งใหญ่ จ.นครศรีธรรมราช แบ่งกำลังนำหมายศาลออกตามล่าบุกเข้าจับกุมทีมฆ่าแก๊งนี้ มาได้ 5 คน รวมถึงนางณิชาภัทร ภรรยาหลวงของนายมนตรี ที่เป็นผู้จ้างวาน ให้ทีมฆ่าแก๊งนี้ไปยิงสามีตนเองจนเสียชีวิต ส่วน นายสุวิทย์ บุญส่ง ได้หลบหนีไปก่อนที่เจ้าหน้าที่จะบุกเข้าจับกุมเพียงไม่กี่ชั่วโมง ซึ่งเจ้าหน้าที่ออกตามล่าพลิกแผ่นดินเพื่อจับกุมมาดำเนินคดีให้ได้โดยเร็ว,สามทุ่มวันเดียวกัน พล.ต.ต.วันไชย เอกพรพิชญ์ ผบก.ภ.จ.นครศรีธรรมราช พ.ต.อ.วีระพล มั่นเมือง รอง ผบก.สส.ภ.8 และ พ.ต.อ.อรุณ แก้ววาที่ รอง ผบก.ภ.จ.นครศรีธรรมราช นำกำลังเดินทางมาที่ สภ.ทุ่งใหญ่ มี พ.ต.อ.ปรีชา ปัญญาเลิศ ผกก. พ.ต.ท.ชัยภัทร ศรีเรือง รอง ผกก.สส. พ.ต.ท.พงษ์ศักดิ์ วิทย์การพงษ์ รอง ผกก.ป. พ.ต.ต.สมนึก สุวรรณวงศ์ สว.สส.พ.ต.ต.ทนงศักดิ์ สวัสดิโกมล สว.สภ.คลองท่อม ประชุมนายตำรวจสอบถามความคืบหน้าทางคดี ใช้เวลาประชุมร่วม 2 ชั่วโมง ก่อนที่ พล.ต.ต.วันไชย เอกพรพิชญ์ ผบก.ภ.จ.นครศรีธรรมราช จะเข้าไปสอบปากคำนายประคิน จันทร์เจตนาดี หนึ่งในห้าผู้ต้องหาที่ถูกจับกุมตัวได้ ส่วนผู้ต้องหาคนอื่นๆ ถูกนำตัวไปแยกสอบเค้นคนละห้อง เจ้าหน้าที่ได้แจ้งข้อกล่าวหากับห้าผู้ต้องหาว่า ร่วมกันฆ่าผู้อื่นโดยไตร่ตรองไว้ก่อน เบื้องต้น ทั้งหมดยังคงให้การปฏิเสธตลอดข้อกล่าวหา ก่อนนำตัวทั้งหมดแยกขังคนละห้อง,ส่วนปมเหตุการสังหารนายมนตรี อุปลา นายช่างโยธาองค์การบริหารส่วนจังหวัดกระบี่ ในครั้งนี้ มาจากสาเหตุความหึงหวง ไม่พอใจที่นายมนตรีไปมีภรรยาคนที่สอง จนมีลูกด้วยกันสองคน อายุ 1 ขวบ กับ 3 ขวบ นำไปสู่การฟ้องหย่าเพื่อขอแบ่งมรดก เนื่องจากนายมนตรี ผู้ตายเป็นคนมีฐานะดี มีบ้านที่ดินและสวน มูลค่านับสิบล้านบาท.
ตร.รวบแล้ว 5 แก๊งทีมฆ่า นายช่าง อบจ.เมืองกระบี่ เร่งล่าอีก 1 ปมมรณะ เมียหลวงจ้างวานฆ่า เหตุหึงหวงผู้ตายไปมีเมียน้อย จนมีลูกกันอีก 2 คน จนนำไปสู่การฟ้องหย่าเพื่อขอแบ่งมรดก   
ฆ่านายช่าง อบจ.เมืองกระบี่,จ้างวานฆ่า,หึงหวง,อย่าขอแบ่งมรดก,ตร.รวบแล้ว 5,ข่าวทั่วไป